  Майя Бывальцева Следж-хоккеен шудонъя В. Н. Кузнецов нимо «Удмуртия» клуб Оренбург улосвыллэн губернаторезлэн кубокез понна нырысетӥ усьтэм вожвылъяськонын куинетӥ инты басьтӥз. Со сярысь «ВКонтакте» мерлыко вотэсысь «Спортивно-адаптивная школа Удмуртии» огинын . 5-7 южтолэзе ортчем вожвылъяськонэ ньыль команда пыриськиз: Ижкарысь «Удмуртия», Оренбургысь «Ястребы», Уфаысь «Башкирские пираты» но Москва улосвылысь «Феникс». Оренбург улосвыллэн губернаторезлэсь кубоксэ «Феникс» команда утӥз, кузёос кыкетӥ луизы. «Удмуртия» куинь шудонъёсыз пӧлысь одӥгзэ келяз - «Феникслы».  Тодэ вайытом, 20-30 южтолэзе следж-хоккеен шудонъя Россилэн чемпионатэзлэн кыкетӥ люкетэз ортчоз. Нырысетӥ люкетаз «Удмуртия» команда ньылетӥ луиз. Нялтас вераса, 2018-тӥ арын следж-хоккеен шудонъя В. Н. Кузнецов нимо «Удмуртия» клуб «Калык команда» ним басьтӥз. Куара сётон коньывуонэ но шуркынмонэ «ВКонтакте» мерлыко вотэсысь «Следж-хоккей» огинын мынӥз.  Тегъёс: Спорт Следж-хоккей Удмуртия Россия  